આ રસ્તા પર ત્રણ લીમડાનાં ઝાડ હતાં જે લીલાંછમ અને ઘેઘૂર હતાં. સ્થાનિક રહીશ રજનીભાઇ શાહે જણાવ્યું હતું કે રિપ્લાન્ટેશનની પદ્ધતિનો યોગ્ય રીતે અમલ કરાતો નથી. તેના કારણે ગોળ ગોળ જવાબો આપી કારણો આપી ઝાડનું નિકંદન કઢાયું. આ ઝાડ ટ્રિમ પણ કરી શકાયાં હોત. આ રોડ આગળ જતા હજુ પણ બે થી ત્રણ ઝાડ રસ્તા પર આવી શકે છે. પરંતુ ટ્રિમિંગના ઓઠા હેઠળ તેનું પણ નિકંદન કાઢી નખાય તેવી પણ શક્યતા છે. આ રોડ પહોળો કરવાની કામગીરી હાથ ધરાઇ તેમાં વૃક્ષો નડતાં હોવાથી તેને હટાવવાની કામગીરી તંત્રના પાર્ક એન્ડ ગાર્ડન વિભાગે હાથ કરી હતી.